OpenLLM-France/wikimedia huggingface dataset:
# Pedrucho (pel·lícula)

Pedrucho és una pel·lícula espanyola produïda per Principal Films per i dirigida per Henri Vorins el 1924 amb temàtica taurina. La va protagonitzar el torero eibarrès Pedro Basauri Paguaga, més conegut com Pedrucho. Al costat de Pedrucho van completar el repartiment Paulette Landais, José Durany, Joaquín Carrasco, Jaime Devesa i Leonor Perelli. El guió va ser de Josep "Amichatis" Amich Bert amb argument d'Alfonso de Figueroa y Melgar (Duc de Tovar) i fotografia de José Gaspar. Es va rodar a Barcelona i Sevilla i es va estrenar a Madrid.

## Referències

* ↑ Toros y bombones, El País, 3 d'octubre de 2011
* ↑ Sevilla, de la arena al celuloide, El Mundo, 8 de novembre de 2013
# Mathieu

«Mathieu» té aquests significats:
* Topònims:
** Mathieu (Calvados), municipi francès al departament del Calvados (Baixa Normandia)
** La Poterie-Mathieu, municipi francès al departament de l'Eure
* Biografies:
** Cognom:
*** Charles Mathieu Isidore Decaen (Creuilly, Normandia, 1769 – Montmorency, Val-d'Oise, 1832), militar francès
*** Jérémy Mathieu (Luxeuil-les-Bains, França, 1983), futbolista francès
*** Émile Louis Victor Mathieu (Lilla, Nord-Pas-de-Calais, 1844 - Gant, Flandes, 1932), compositor belga d'origen francès
*** Emile Mathieu (Lilla, 1844 -1932), compositor belga d'origen francès
*** Jean-Baptiste Mathieu (Billone, 1762 - Versalles, 1847), músic francès
*** Maurice Mathieu (Saint-Affrique, 1768- París, 1833), comte i general francès
*** Mireille Mathieu (1946, Avinyó), cantant francesa
*** Paul-Henri Mathieu (Estrasburg, 1982), jugador de tennis
** Prenom:
*** Mathieu Berson (Vannes, 1982) futbolista francès
*** Mathieu Cordang (Blerick, Venlo, Limburg, 1872 - Swalmen, Limburg, 1942), ciclista neerlandès
*** Mathieu Crickboom (Verviers, Lieja, 1871 - Brussel·les, 1947), violinista belga
*** Mathieu Flamini (Marsella, 1984), futbolista francès
*** Mathieu Hermans (Goirle, 1963), ciclista neerlandès
*** Mathieu Kérékou (1933), president de Benín (1972 -1991 i 1996 -2006)
*** Mathieu Ladagnous (Pau, 1984), ciclista francès
*** Mathieu Laurent Joseph Brialmont (Seraing, Lieja, 1789 - Anvers, Bèlgica, 1885), militar i un ministre belga
*** Mathieu Perget (Montalban, 1984), ciclista francès
*** Mathieu Tillet (Bordeus, 1714– 1791), botànic i metal·lúrgic francès
# Tossal Gros (Alpicat)

El Tossal Gros és una muntanya de 347 metres que es troba al municipi d'Alpicat, a la comarca catalana del Segrià.
Al cim podem trobar-hi un vèrtex geodèsic (referència 251112001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Lackov

Lackov és un poble i municipi d'Eslovàquia. Es troba a la regió de Banská Bystrica. El 2017 tenia 102 habitants.

## Història

La primera menció escrita de la vila es remunta al 1341.
# Rectoria (Maçanet de Cabrenys)

La Rectoria és una casa de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici situat al centre del poble. És una casa de planta rectangular, de planta baixa i dos pisos amb teulada a dues aigües suportada per cairats de fusta. La façana principal presenta paredat de pedra, amb dues portes d'accés, una en arc rebaixat i l'altre de mig punt amb grans dovelles. La resta d'obertures d'aquesta façana són carreuades. També cal destacar la façana lateral, amb dues voltes a la planta baixa i una escala lateral per accedir al primer pis. Les obertures d'aquesta façana també són carrueades, però aquesta façana està arremollinada. Pel que fa a la coberta és de teula a dues aigües.

## Referències

* ↑ «Rectoria». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 15 octubre 2017].
# Túl·lia de legacions voluntàries

La lex Tullia de legationibus liberis va ser una antiga llei romana proposada pel cònsol Marc Tul·li Ciceró l'any 63 aC per la qual les ambaixades oficials no podien durar més d'un any.
Això era degut al fet que els rics romans i els senadors que volien viatjar per negocis o plaers, obtenien una ambaixada i així feien el viatge, sovint d'uns quants anys o diverses vegades amb períodes d'interrupció, a costa de l'estat. La proposta de Ciceró establia la prohibició total de les ambaixades, però el tribú de la plebs Livi va aconseguir modificar la proposta per deixar-la en un any.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 158-159 [Consulta: 13 d¡abril 2022].
# Serrat Estreto

El Serrat Estreto és un serrat de l'antic terme de Llesp, actualment del Pont de Suert (Alta Ribagorça). Es troba a l'extrem de ponent del terme, al nord-est del poble de Viuet.

## Referències

* ↑ «Vissir3». Institut Cartogràfic i Geològic de Catalunya, 25 juny 2023.
# Pedroso de Acim

Pedroso de Acim és un municipi de la província de Càceres, a la comunitat autònoma d'Extremadura.

## Demografia

Evolució demogràfica :
| 2001 | 2002 | 2003 | 2004 | 2005 | 2006 |
| 137 | 134 | 122 | 119 | 112 | 111 |
# Michel Renquin

Michel Renquin (3 de novembre de 1955) és un exfutbolista belga.

## Selecció de Bèlgica

Va formar part de l'equip belga a la Copa del Món de 1982. Més tard fou entrenador, principalment a Suïssa.

## Referències

* ↑ «Fiche du joueur sur standard.be». Arxivat de l'original el 2012-09-11. [Consulta: 18 gener 2018].
* ↑ Statistiques du joueur
* ↑ «Archived copy». Arxivat de l'original el 27 juny 2008. [Consulta: 6 setembre 2011].
# Tossal Gros (Conca de Dalt)

El Tossal Gros és una muntanya de 809,4 metres que es troba al municipi de la Conca de Dalt, a la comarca del Pallars Jussà, en el límit dels antics termes d'Aramunt i Hortoneda de la Conca, tots dos actualment integrats en el de Conca de Dalt. Està situat al sud-est del poble d'Aramunt, i forma part dels contraforts de la muntanya de Sant Corneli.
# Riego

«Riego» té aquests significats:
* Riego de la Vega, municipi de la província de Lleó, a la comunitat autònoma de Castella i Lleó
* Guillermo del Riego Gordón (Benavides, Espanya, 1958), piragüista espanyol guanyador d'una medalla olímpica
* Himne de Riego, composició musical del músic ontinyentí Josep Melcior Gomis
* Monumento a Rafael del Riego, escultura urbana a la plaça de Rafael del Riego, a la ciutat d'Oviedo, Principat d'Astúries, Espanya
* Rafael del Riego (Tuña, Astúries, 1785 - Madrid, 1823), general i polític liberal espanyol
# Tossal Gros (Espluga de Serra)

El Tossal Gros és un cim de 1.546,2 metres d'altitud que es troba en el límit dels termes municipals de Tremp (antic terme d'Espluga de Serra, de l'Alta Ribagorça) i el Pont de Suert, també de l'Alta Ribagorça. Malgrat ser una muntanya plenament ribagorçana, ha quedat en part dins del Pallars Jussà, en haver estat agregat l'antic terme d'Espluga de Serra a Tremp, on pertany administrativament.
El Tossal Gros és a la part nord de l'antic terme de Casterner de les Olles, actualment del tot despoblat, antic poble situat al nord-oest del Tossal Gros, ran de les aigües del pantà d'Escales.
# Dmítrievka

Dmítrievka és el nom dels següents llocs:

## Rússia

* Dmítrievka (Astracan), localitat de l'óblast d'Astracan, a Rússia
* Dmítrievka (Lípetsk), localitat de l'óblast de Lípetsk, a Rússia
* Dmítrievka (Petrovsk), localitat de l'óblast de Saràtov, a Rússia
* Dmítrievka (Rakítnoie), localitat de l'óblast de Bélgorod, a Rússia
* Dmítrievka (Stari Oskol), localitat de l'óblast de Bélgorod, a Rússia
* Dmítrievka (Stroítel), localitat de l'óblast de Bélgorod, a Rússia
* Dmítrievka (Tiumén), localitat de l'óblast de Tiumén, a Rússia
* Dmítrievka (Vladímir), localitat de l'óblast de Vladímir, a Rússia
* Dmítrievka (Volsk), localitat de l'óblast de Saràtov, a Rússia
* Dmítrievka (Xebékino), localitat de l'óblast de Bélgorod, a Rússia
# Serrat Estret

El Serrat Estret és un serrat del municipi de Llimiana, del Pallars Jussà, a prop del límit sud-est, termenal amb Gavet de la Conca. Aquest serrat és, de fet, el contrafort nord del Tossal de Mirapallars i Urgell, al Montsec de Rúbies.

## Enllaços externs

* Institut Cartogràfic de Catalunya
# Phrynobatrachus ghanensis

Phrynobatrachus ghanensis és una espècie de granota que viu a Costa d'Ivori i Ghana.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Phrynobatrachus ghanensis. Llista Vermella d'Espècies Amenaçades de la UICN 2006. Consulta: 18 de gener de 2008.
# Michel Rocard

Michel Rocard (Courbevoie, Illa de França, 1930 - París, 2 de juliol de 2016) fou un polític francès, Primer Ministre de França de 1988 al 1991.
Fou secretari general dels estudiants socialistes (1955-56), però el 1958 abandonà la SFIO i, el 1960, fou cofundador del Parti Socialiste Unifié (PSU), del qual fou secretari general (1967-73). El 1975 s'integrà amb una part del PSU al Parti Socialiste, de François Mitterrand, i n'esdevingué membre del secretariat nacional.
Cap de l'ala socialdemòcrata del partit, fou ministre de planificació i desenvolupament regional (1981-83), d'agricultura (1983-85) i primer ministre (1988-91). Elegit secretari general del PSF després de la davallada socialista a les eleccions del 1993, dimití el 1994 i fou substituït per Henri Emmanuelli. Fou membre del Parlament Europeu.

## Referències

* ↑ http://www.bbc.com/news/world-europe-36696214
# Tossal Gros (Castell de Mur)

El Tossal Gros, és un cim de 717,6 metres d'altitud situat en el terme municipal de Castell de Mur, al Pallars Jussà, dins de l'antic terme de Mur. És a la part nord del terme, a prop i a llevant de Vilamolat de Mur. És just al nord del tossal on hi ha el castell de Mur, i al nord-est de Miravet.
# La Culalta

La Culalta és un paratge del terme municipal de Sant Quirze Safaja, a la comarca del Moianès.
Està situada en el centre del terme, just a llevant de la masia de la Rovireta i d'on es forma el torrent de la Rovireta. El Camí de la Rovireta passa pel seu costat de ponent.

## Enllaços externs

* La Culalta en el seu entorn, a l'Institut Cartogràfic de Catalunya
# Reflex de prensió

El reflex de prensió és un reflex arcaic i involuntari que es troba en nadons d'humans i en la majoria de primats. Quan un objecte, com un dit d'adult, es col·loca al palmell d'un nadó, els dits del nadó l'agafen de manera reflexiva. La col·locació de l'objecte provoca un reflex osteotendinós, resultant de l'estimulació dels tendons del palmell, que es transmet a través de la motoneurona del nervi sensorial mitjà i cubital. El moviment invers es pot induir acariciant el dors o el costat de la mà.
Un fetus presenta el reflex in utero a les 28 setmanes de la gestació (de vegades, ja a les 16 setmanes), i persisteix fins al desenvolupament d'una habilitat motora fina rudimentària entre els dos i els sis mesos d'edat.

## Referències

* 1 2 Swaiman, Kenneth F.; Phillips, John. 3 - Neurologic Examination after the Newborn Period Until 2 Years of Age (en anglès). Elsevier, 2017, p. 14–19. ISBN 978-0-323-37101-8 [Consulta: 4 gener 2021].
* ↑ Anekar, Aabha A.; Bordoni, Bruno. «Palmar Grasp Reflex». StatPearls, 2021. [Consulta: 28 octubre 2021].
* 1 2 Futagi, Yasuyuki; Toribe, Yasuhisa; Suzuki, Yasuhiro «The Grasp Reflex and Moro Reflex in Infants: Hierarchy of Primitive Reflex Responses». International Journal of Pediatrics, 2012, 2012, pàg. 191562. DOI: 10.1155/2012/191562. PMC: 3384944. PMID: 22778756.
* ↑ Sherer, DM «Fetal grasping at 16 weeks' gestation.». Journal of Ultrasound in Medicine, 12, 6, 01-06-1993, pàg. 316. DOI: 10.7863/jum.1993.12.6.316. PMID: 8515527.
* ↑ Jakobovits, AA «Grasping activity in utero: a significant indicator of fetal behavior (the role of the grasping reflex in fetal ethology).». Journal of Perinatal Medicine, 37, 5, 2009, pàg. 571–2. DOI: 10.1515/JPM.2009.094. PMID: 19492927.
* ↑ Jakobovits, A «[Grasping reflex activity in utero is one element of fetal behavior (Grasping activity is a part of fetal ethology)].» (en hungarian). Orvosi Hetilap, 148, 35, 02-09-2007, pàg. 1673–5. DOI: 10.1556/OH.2007.28089. PMID: 17720675.
* ↑ Kurjak, A; Stanojevic, M; Andonotopo, W; Salihagic-Kadic, A; Carrera, JM; Azumendi, G «Behavioral pattern continuity from prenatal to postnatal life--a study by four-dimensional (4D) ultrasonography.». Journal of Perinatal Medicine, 32, 4, 2004, pàg. 346–53. DOI: 10.1515/JPM.2004.065. PMID: 15346822.
* ↑ Lipkin, Paul H. Chapter 66 - Motor Development and Dysfunction (en anglès). W.B. Saunders, 2009, p. 643–652. ISBN 978-1-4160-3370-7 [Consulta: 4 gener 2021].
* ↑ Berg, B. Brain Development, Normal Postnatal (en anglès). Academic Press, 2014, p. 477–480. ISBN 978-0-12-385158-1 [Consulta: 4 gener 2021].
* ↑ Niezgoda, Julie; Bansal, Vipin. Chapter 2 - Behavioral Development (en anglès). Mosby, 2011, p. 10–21. ISBN 978-0-323-06612-9 [Consulta: 4 gener 2021].
# Tossal Gros (Almatret)

El Tossal Gros és una muntanya de 326 metres que es troba al municipi d'Almatret, a la comarca catalana del Segrià.
Aquest cim està inclòs al llistat dels 100 cims de la FEEC

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Dmitrò Txigrinski

Dmitrò Anatòliovitx Txigrinski (en ucraïnès Дмитро Анатолійович Чигринський) (Iziàslav, Província de Khmelnitski, Ucraïna, 7 de novembre de 1986) és un futbolista ucraïnès que juga en la posició de defensa central. Des de febrer de 2016 juga a l'AEK d'Atenes de Grècia.

## Carrera

Txigrinski inicià la seva carrera futbolística en els juvenils del FK Karpaty Lviv, des d'on fitxà pel FC Xakhtar Donetsk als 14 anys, completant així el seu desenvolupament al planter de Donetsk.
Txigrinski debutà amb el primer equip del Xakhtar l'any 2004 amb 17 anys. L'any 2005 fou cedit al PFK Metalurg Zaporizhia on realitzà una gran campanya i des d'aleshores ja no tornà a marxar de la disciplina del Donetsk, on esdevingué una peça clau de la seva defensa i n'arriba a ser vice-capità. A les files del FC Xakhtar Donetsk va guanyar 2 Lligues ucraïneses, 1 Copa ucraïnesa i 1 Supercopa ucraïnesa, si bé el títol més important que aconseguí fou la Copa de la UEFA de 2009, després de derrotar el Werder Bremen a la final.
El mes d'agost del 2009, després d'un llarg estira-i-arronsa amb el seu club d'origen fitxà pel FC Barcelona, essent una petició expressa de l'entrenador Pep Guardiola. Defensant la samarreta blau-grana guanyà el Campionat Mundial de Clubs de 2009. En acabar la temporada 2009-2010 Txigrinski va ser fitxat a canvi de 15 milions d'euros pel seu antic club, el FC Xakhtar Donetsk.
Després d'encadenar diverses lesions i de jugar només una desena de partits amb el FC Xakhtar Donetsk, el febrer de 2015 rescindí el seu contracte amb el club de Donetsk i fitxà, amb la carta de llibertat, pel club ucraïnes FC Dnipro. L'any següent, feu efectiu el traspàs a l'AEK d'Atenes grec.
Dmitrò Txigrinski també és un habitual de la selecció de futbol d'Ucraïna, amb la qual disputà Copa del Món de Futbol de 2006.

## Palmarès
### Xakhtar Donetsk

* 1 Copa de la UEFA (2009)
* 2 Lligues ucraïneses (2006 i 2008)
* 1 Copa d'Ucraïna (2008)
* 1 Supercopa d'Ucraïna (2008)

### FC Barcelona

* 1 Lliga espanyola (2009/10)
* 1 Campionat Mundial de Clubs (2009)

## Altres

La tardor del 2010, un grup de rock de Barcelona adopta el seu nom per retre-li homenatge i, a través seu, a tots aquells que no aconsegueixen un cert reconeixement.

## Referències

* ↑ «Anunci del fitxatge pel Barça a càrrec del propi jugador». Arxivat de l'original el 2009-08-30. [Consulta: 27 agost 2009].
* ↑ El Barça oficialitza el traspàs de Txigrinski
* ↑ «CHYGRYNSKIYS | Música gratis, fechas de tour, fotos, vídeos».
# Phrynobatrachus dispar

Phrynobatrachus dispar és una espècie de granota que viu a São Tomé i Príncipe.

## Referències

* Drewes, R. 2004. Phrynobatrachus dispar. Llista Vermella d'Espècies Amenaçades de la UICN 2006. Consulta: 18 de gener de 2008.
# Mike Thelwall

Michael Arijan Thelwall (5 de febrer de 1965, Stamford, Lincolnshire (Regne Unit)); més conegut per Mike Thelwall, és un gestor d'informació britànic. Es va doctorar en Matemàtica Pura a la Lancaster University el 1989. Actualment és professor de Ciències de la Informació a la University of Wolverhampton del Regne Unit; Investigador associat de l'Oxford Internet Institute i professor a l'Åbo Akademi University de Finlàndia. També lidera l'Statistical Cybermetrics Research Group des del que investiguen el desenvolupament de nous mètodes i de programari per analitzar quantitativament els objectes de la web.
Les seva principal línia d'investigació és la Webmetria. Thelwall investiga les formes sistemàtiques en què una àmplia gama d'indicadors web pot ser recollida per reflectir tipus d'impacte diferents al de les cites tradicionals. Són diverses les àrees emergents a les que s'enfrontaː anàlisi d'enllaços, anàlisi de citacions, anàlisi dels altmetrics. És editor associat de la revista Journal of the Association for Information Science and Technology (JASIST) En el camp de la Webmetria és un dels autors amb més publicacions. En la seva web personal presenta totes les seves publicacions. El 2015 va rebre la medalla Derek de Solla Price.

## Referències

* ↑ The Library of Congress. Enc.ː Thelwall, Michael Arijan
* 1 2 Kousha, Kayvan; Levitt, Jonathan «Michael Thelwall wins the 2015 Derek John de Solla Price medal». Scientometrics, First onlineː 6 August 2015, pàg. 1-14. DOI: 10.1007/s11192-015-1647-x.
* ↑ «Mike Thelwall ː My CV». Arxivat de l'original el 17 de febrer 2016. [Consulta: 14 febrer 2016].
* ↑ «Professor Mike Thelwall». University of Wolverhampton, School of Mathematics and Computer Science staff. Arxivat de l'original el 22 de febrer 2016. [Consulta: 14 febrer 2016].
* ↑ «Publications - Mike Thelwall». Arxivat de l'original el 29 de febrer 2016. [Consulta: 14 febrer 2016].
* ↑ «Derek De Solla Price Award». ISSI 2015ː 15th International Conference on Scientometrics & Informetrics. 29 june - 4 july 2015. Bogazici University, Istanbul, Turkey. Arxivat de l'original el 5 de desembre 2015. [Consulta: 14 febrer 2016].
# Ugny-sur-Meuse

Ugny-sur-Meuse és un municipi francès situat al departament del Mosa i a la regió del Gran Est. L'any 2007 tenia 106 habitants.

## Demografia
### Població

El 2007 la població de fet d'Ugny-sur-Meuse era de 106 persones. Hi havia 48 famílies, de les quals 16 eren unipersonals (8 homes vivint sols i 8 dones vivint soles), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 59 habitatges, 48 eren l'habitatge principal de la família, 6 eren segones residències i 5 estaven desocupats. Tots els 57 habitatges eren cases. Dels 48 habitatges principals, 45 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 10 en tenien tres, 10 en tenien quatre i 26 en tenien cinc o més. 41 habitatges disposaven pel capbaix d'una plaça de pàrquing. A 20 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població d'Ugny-sur-Meuse el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 0 |
| 0 | 70 a 74 | 8 |
| 8 | 65 a 69 | 4 |
| 4 | 60 a 64 | 8 |
| 4 | 55 a 59 | 4 |
| 4 | 50 a 54 | 0 |
| 4 | 45 a 49 | 8 |
| 4 | 40 a 44 | 4 |
| 8 | 35 a 39 | 8 |
| 4 | 30 a 34 | 0 |
| 0 | 25 a 29 | 0 |
| 4 | 20 a 24 | 4 |
| 12 | 15 a 19 | 4 |
| 8 | 10 a 14 | 4 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 61 persones, 41 eren actives i 20 eren inactives. De les 41 persones actives 38 estaven ocupades (25 homes i 13 dones) i 3 estaven aturades (1 home i 2 dones). De les 20 persones inactives 10 estaven jubilades, 1 estava estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Ugny-sur-Meuse hi havia 4 explotacions agrícoles que ocupaven un total de 460 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques d'Ugny-sur-Meuse a l'INSEE.
* Évolution et structure de la population Fitxa amb el detall de dades d'Ugny-sur-Meuse a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Reial Arxiconfraria de Nostra Senyora de la Cinta de Tortosa

La Reial Arxiconfraria de Nostra Senyora de la Cinta de Tortosa és una associació pública de fidels fundada el 13 de gener de 1617 a Tortosa amb el suport del bisbe Lluís de Tena. Està constituïda a l'empara del Codi de Dret Canònic, que té com a propòsits el manteniment i impuls del culte de la Mare de Déu de la Cinta, patrona de la ciutat de Tortosa, i el foment dels aspectes culturals, socials i artístics que s'hi relacionen. Pocs anys després de la creació de l'entitat es va fer una capella a la Catedral, i a la segona meitat del segle xix l'Ajuntament va declarar patrona de la ciutat a la Mare de Déu de la Cinta.
L'any 2017 se li va concedir la Creu de Sant Jordi amb motiu del 400 aniversari de la seva fundació.

## Referències

* 1 2 «El Govern distingeix amb la Creu de Sant Jordi 29 personalitats i 24 entitats». Govern.cat, 11-04-2017 [Consulta: 12 abril 2017]. Arxivat 19 de maig 2017 a Wayback Machine. «Còpia arxivada». Arxivat de l'original el 2017-05-19. [Consulta: 12 abril 2017].
* ↑ «Arrenca la commemoració del quart centenari de la Reial Arxiconfraria de la Cinta». Nació Digital, 12-04-2017 [Consulta: 12 abril 2017].